Belsetán - Biquipedia, a enziclopedia libre

# Belsetán

### De Biquipedia

Bariedaz de l'aragonés
Belsetán
Nombre local: | Belsetán
Charradors: | 60-100 (?)
Localizazión cheografica: | Bals de Bielsa
Lugar(s) prenzipal(s): | Bielsa
Rasgos dialeutals: | (Nor)Zentrals, de transizión ta's orientals
Bitalidá: | Meya-Baixa
Escritors prenzipals: | Leonardo Escalona

O belsetán ye ra forma de l'aragonés charrada en as Balles de Bielsa (balle de Bielsa propiament dita, balle de Pineta e ra balle de Chisagüés e Barrosa.). A forma charrada á Tella (e redolata suya) ye prou parellana e puet estar mesa a drento d'esta mesma forma. Autualment ye l'aragonés més arcaico e menos castellanizato.

## [editar] Fonetica

Ye un d'es dialeutos aragoneses que tién una tendenzia més fuerte a perder la o final: belsetán, cul, fil, top, truen, ferrer, chiner.

Ye la unica zona de la peninsula Iberica á on que se conserban casos de NN y LL latinas sin estar cultismos.

Exemplos:

- pen·na.
- bel·la.
- payel.la
- penna
- capanna

Tamién nos trobamos con casos de -nn- cheminata deribata de -ND-:

- barannato, (baranato en Tella).

- brenna

- espuenna

- esponnal

Esto ye interesán perque'l beyemos en toponimos de testos meyebals, (Panno en l'autual Pano), y nos fa saper la eboluzión fonetica d'a lengua.

ESPONDA > espuenda > espuenna > espuena.

Esiste un caso curioso d'eboluzión de a -LL- latina enta -r-: os pronomes er y ers, (él y ellos), ye fazil que por influyenzia gascona, pero que s'emplega en aragonés standard.

Es grupos latins -CT-, -ULT- evoluzionan ta -t-, -ut-:

Exemplos:

FACTU > feto

NOCTE > nuet

MULTU > muto

## [editar] Morfolochía

Es articlos més chenerals son el, la, es, las. Como alomorfos se troba lo, usato á begatas, sobre tot per la chent de més edat, e o, a, os, as, presents en cualques combinazions con preposizión (con, de, en): n'o, n'a, d'as, con as, etz..

Nusatros y busatros se diz de trazas arcaizans: nusaltros y busaltros.

Chunto con bel, bel.la trobamos es achetibos indefinitos cualque y cualques.

- cualques ombres, cualques mullers, cualque cosa, (bella cosa).

Pa dezir "bella cosa" tamién tenemos el pronombre indefinito "cualcosa". Cualque cosa y cual cosa son paixitos a o franzés "quelquechose", y ye fazil que tiengan relazión con formas gasconas.

Pasatos perfeutos toz en as suyas formas febles de normal:

- tenié.
- trayé.
- benié

## [editar] Sintacsis

En as combinazions de pronombres conserba la forma meyebal chunto con a cheneral en aragonés autual, (le'n, les ne):

- di-le-lo.
- le'l trayen.
- les-la trayen.
- les-le trayen.

Ye un d'es pocos puestos de l'alto Aragón á on que encara s'emplega el berbo "estar" como ausiliar de berbos intransitibos:

- No i soi estato.

El suyo uso con berbos de mobimiento, ya no emplegato, estió común en o pasato:

- Soi ito ta'l uerto.

Dialeutos de l'aragonés
Aragonés meridional | Aragonés oriental | Aragonés ozidental | Aragonés zentral | Chodigoaragonés† | Nabarro† | Rioxano†

Bariedaz zentrals de l'Aragonés
Aragonés d'a balle de Bio | Belsetán | Bergotés | Tensino

Iste articlo ye un borrador. Enamplando-lo aduyarás á amillorar a Biquipedia.

Categorías: Borradors | Dialeutos de l'aragonés

##### Views

- Articlo
- Descusión
- Bersión autual

##### Mirar

##### En atras luengas

- Esperanto